**С П И С Ъ К**

**на У С Т А В**

НА

НАРОДНО ЧИТАЛИЩЕ „ОТЕЦ ПАИСИЙ **1923**” С. КОМАРЕВО,

ОБЩИНА ПРОВАДИЯ, ОБЛАСТ ВАРНА –

ОСНОВАНО ПРЕЗ 1923 ГОДИНА

**ГЛАВА ПЪРВА**

**ОБЩИ ПОЛОЖЕНИЯ**

**Чл. 1** **/Доп./**Народно читалище „Отец Паисий **1923** ” с. Комарево, Варненска област е:

/1/ Юридическо лице с нестопанска цел:

/2/**/Доп./** Самоуправляващо се **българско** културно-просветно сдружение, което изпълнява и държавни /общински/ културно-просветни задачи.

**Чл.2/Доп./** Народно читалище „Отец Паисий **1923** ” е със седалище – село Комарево, Варненска област **и адрес на управление село Комарево, община Провадия, Област Варна**

**Чл. 3 /Доп./**В дейността на НЧ „Отец Паисий **1923** ” могат да участват:

/1/ Всички физически лица без ограничение по възраст и пол, политически и религиозни възгледи и етническо самосъзнание.

/2/ Юридически лица, осъществяващи културно-просветна дейност.

/3/**/Доп./** С лица по ал.2 НЧ „Отец Паисий **1923**” работи в тясно взаимодействие.

**Чл. 4/Доп./** НЧ „Отец Паисий **1923**” може да се сдружава с неограничен брой други читалища за провеждане на съвместни дейности и инициативи и за защита на общите им интереси.

**Чл. 5/Доп./** НЧ „Отец Паисий **1923**” се представлява от председателя **и секретаря** на читалището**, заедно и поотделно**.

**ГЛАВА ВТОРА**

**ЦЕЛИ И ЗАДАЧИ**

**Чл. 6** **/Доп./**С дейността си НЧ „Отец Паисий **1923**” има за цел да задоволява потребностите на населението на селото и общината, свързани със:

1. **/Доп./**Развитие и обогатяване на културния живот, **социалната и образователна дейност**;
2. Запазване на местните обичаи и традиции;
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание.
5. **/Нова/ осигуряване достъп до информация**

**Чл. 7** **/Изм и доп./**За постигане целите по чл. 2 НЧ „Отец Паисий**1923** ” може да осъществява следните дейности:

1. **/Доп./**Уреждане и поддържане на библиотека и читалня, **както и създаване и поддър-жане на електронни информационни мрежи, предоставяне на компютърни и интернет услуги;**
2. Развиване и подпомагане на любителското художествено творчество;
3. **/Доп./**Организиране на **школи, кръжоци, курсове, клубове, кино- и видеопоказ**, концерти, представления, празненства, чествания, фестивали **и младежки дейности**;
4. Събиране и разпространяване на знания за родния край;
5. **/Изм и доп./**Създаване и съхраняване на **музейни колекции съгласно Закона за културното наследство;**
6. **/Изм и доп./**Извършване на допълнителни **стопански** дейности, подпомагащи изпълнението на основните му функции **в съответствие с действащото законодателство, като използва приходите от тези дейности за постигане на определените в устава на читалището цели. НЧ „Отец Паисий 1923” не разпределя печалба.**

**Чл. 8** **/Изм и доп./** НЧ „Отец Паисий **1923**” няма **право да предоставя собствено или ползвано от него имущество възмездно или безвъзмездно:**

1. **за хазартни игри и нощни заведения;**
2. **за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;**
3. **за постоянно ползване от политически партии и организации;**
4. **на председателя, секретаря, членовете на настоятелството и проверителната комисия и на членовете на техните семейства.**

**ГЛАВА ТРЕТА**

**ЧЛЕНСТВО И УПРАВЛЕНИЕ**

**Чл. 9**. /1/ **/Доп./** Членовете на НЧ „Отец Паисий **1923**” са индивидуални, колективни и почетни.

/2/ Индивидуалните членове са български граждани живеещи в с. Комарево. Те биват действителни и спомагателни.

1. **/Доп./** Действителните членове са дееспособни лица, **навършили 18 години, които участват в дейността на читалището и** плащат редовно членския си внос.Те имат правото на глас, както и да бъдат избирани в органите на управление на читалището

1. **/Изм.**/Спомагателните членове са лица до 18 години. Те имат съвещателен глас и нямат право да избират и да бъдат избирани./**останалия текст отпада**/

/3/.Колективните членове могат да бъдат професионални организации, стопански организации, търговски дружества, кооперации и сдружения, културно-просветни клубове и творчески колективи.

/3**//Доп./**Колективните членове плащат определения **от общото събрание** членски внос и съдействат за осъществяване целите на читалището, поддържане и обогатяване на материалната база **и** **подпомагат дейностите**. Те имат право на един глас.

/4/Почетни членове могат да бъдат български и чуждестранни граждани с изключителни заслуги за читалището.

**Чл. 10**. /**Доп./**/1/ Приемането на индивидуални и колективни членове на НЧ „Отец Паисий **1923**” се извършва след подаване на молба по образец на заседание на Читалищното настоятелство.

/2/ /**Доп./**/Почетни членове на НЧ „Отец Паисий **1923**” се избират от общото събрание с обикновено мнозинство, по предположение на читалищното настоятелство.

/3/ В молбата по ал.1 кандидатите за членство заявяват готовността си да спазват изискванията на настоящия устав, да работят за осъществяване целите на читалището и да плащат редовно членския си внос.

**Чл. 11** Членовете на читалището се снабдяват от читалищното ръководство с членски карти и ползват преференции при участие в осъществяваните от читалището дейности, определени с решение на читалищното настоятелство.

**Чл. 12** Размерът на членския внос за действителните и колективните членове се определя с решение на общото събрание на читалището ежегодно.

**Чл. 13**. /**Доп./** /1/ При неспазване изискванията на настоящия устав спрямо членовете на НЧ „Отец Паисий **1923**” се прилагат следните санкции:

1. Забележка;
2. Предупреждение за изключване;
3. Изключване.

/2/ /**Доп./**Членството на НЧ „Отец Паисий **1923**” може да бъде прекратено и с едностранно писмено волеизявление на физическото или юридическо лице.

**Чл. 14**/**Доп./** Органите на управление на НЧ „Отец Паисий **1923**” са:

1. Общото събрание;
2. Настоятелството;
3. Проверителната комисия;

**Чл. 15**. /**Доп./**/1/ Върховен орган на НЧ „Отец Паисий **1923**” е Общото събрание.

/2/ Общото събрание се състои от всички членове имащи право на глас.

**Чл. 16**. /**Доп./** /1/ Редовно общо събрание се свиква от Настоятелството най-малко веднъж годишно.

/2/ /**Доп./** Извънредно общо събрание може да бъде свикано по решение на Настоятелството, по искане на проверителната комисия или на една трета от членовете на читалището, имащи право на глас. **При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.**

/3//**Доп. и изм./** Поканата за събранието трябва да съдържа дневен ред, датата, часа и мястото на провеждането му и кой го свиква. Тя трябва да бъде получена **срещу подпис или връчена** не по-късно от седем дни преди датата на провеждането. В същия срок **на вратата на читалището и на други**  общодостъпни места и чрез местните средства за информация трябва да бъде **обявена покана** за събранието.

/4//**Доп. и изм./** Общото събрание е законно, ако присъстват най-малко половината от имащите право на глас членове на читалището. При липса на кворум събранието се **отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.**

/5/ Решенията на общото събрание се вземат с мнозинство повече от половината от присъстващите членове.

**/6/Отпада Решенията на общото събрание по чл.17/1/ т.1, 4, 10, 11 и 12 се вземат с мнозинство най-малко две трети от всички членове. Тука гласуваш алинея 6 да отпадне и да отиде като алинея 3 в член 17**

**Чл. 17. /Доп. и изм.**//1/ Общото събрание:

1. Изменя и допълва устава;
2. Избира и освобождава членовете на настоятелството, проверителната комисия и председателя;
3. Приема вътрешните актове необходими за организацията на дейността на читалището;
4. Изключва членове на читалището;
5. **/Изм./Определя** основни насоки на дейността на читалището;
6. **/Изм./**Взема решения за членуване и за прекратяване на членството в **читалищно сдружение**;
7. Приема бюджета на читалището;
8. /**Доп./**Приема годишния отчет за изпълнение на основните насоки и бюджета **на читалището в срок до 31 март н аследващата година**;
9. Определя размера на членския внос;
10. Отменя решения на органите на читалището;
11. Взема решения за прекратяване на читалището;
12. Взема решения за отнасяне до съда на незаконосъобразни действия на Настоятелството или отделни читалищни членове.

/2/ Решенията на Общото събрание са задължителни за другите органи на читалището.

**/3//Нова/ Решенията на общото събрание по чл.17/1/ т.1, 4, 10, 11 и 12 се вземат с мнозинство най-малко две трети от всички членове.**

**Чл. 18**. /1/ **/Изм./** **Изпълнителен** орган на читалището е настоятелството.

/2/ Настоятелството се състои от пет души избрани за тригодишен срок от измежду членовете на читалището. Членовете на настоятелството не трябва да имат роднински връзки по права и съребрена линия до четвърта степен включително.

**Чл. 19./Доп./** /1/ Настоятелството

1. Свиква общо събрание;
2. Осигурява изпълнението на решенията на общото събрание;
3. Подготвя и внася в общото събрание проект за бюджет на читалището и утвърждава щата му;
4. Подготвя и внася в общото събрание основните насоки и отчета за дейността на читалището в изпълнението им;
5. Назначава секретаря на читалището и утвърждава длъжностната му характеристика

**6./Нова/Внася предложения в общината и други органи и организации за строителство, реконструкция, подържане и ремонт, обзавеждане на сградата, за създаване на материални, финансови и кадрови условия за развитие на дейността на читалището.**

**7./Нова/ Решава въпросите за откриване и закриване на самодейни колективи и други форми на работа.**

**8./Нова/Приема правилника за вътрешния ред на читалището**.

/2/ Заседанията на настоятелствата се свикват от председателя на читалището или по искане на най-малко трима членове на настоятелството.

/3/ Настоятелството взема решения с мнозинство повече от половината от членовете си.

**Чл. 20**. **/Доп. и изм.//**1/ Председателят на читалището се избира от общото събрание за тригодишен срок измежду членовете на настоятелството.

/2/ Председателят:

1. Организира дейността на читалището съобразно закона, устава и решенията на общото събрание;
2. Представлява читалището;
3. Свиква и ръководи заседанията на настоятелството и председателства общото събрание;
4. **/Отпада/Ръководи текущата дейност на читалището; Тази точка гласуваш да отпадне**
5. Отчита дейността си пред настоятелството;
6. Сключва и прекратява трудовите договори със служителите съобразно бюджета на читалището и въз основа решения на Настоятелството.
7. **/Нова/ до 10 ноември да представя на кмета на община Провадия предложения за дейността на читалището през следващата година.**

/3/ **/Доп./**Читалищния секретар:

1. Задължен е да води работата на читалището във всички сектори, ежедневно да изпълнява на практика решенията, взети от Общото събрание и от заседанията на настоятелството;
2. Да води документацията според изискванията, да подписва всички приходни и разходни документи, да подписва заповеди на всички щатни служители за назначаване, уволнение, пенсиониране, за отпуски, обществени, правни, учебни културни заведения, банки и други стопански организации, строителни и търговски фирми;
3. **/Доп./**Същият осъществява връзката между **читалището и** Държавния орган – Общината и изпълнява поставените от нея задачи;
4. **/Доп./**Ръководи и контролира всички звена в читалището**, организира текущата основна и допълнителна дейност ;**
5. За направените разходи и приходи същият е длъжен да ги представя за одобрение на заседание на Настоятелството;
6. Цялостната оперативна работа по организиране на културния живот се ръководи и направлява от читалищния секретар, който възлага работа на съответни служители и следи за тяхното изпълнение;
7. Той може да бъде уволняван и назначаван само от настоятелството;
8. Същият носи отговорност за неправилни или несъгласувани материални разходи с Настоятелството;
9. **/Нова/Представлява читалището заедно и поотделно с председателя.**

**/4//Нова/Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.**

**Чл. 21**. /1/ Проверителната комисия се състои от трима членове избрани за срок от три години, измежду членовете на читалището.

/2**/ /Доп./**Членовете на проверителната комисия не могат да са в трудовоправни отношения с Читалището, **или роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа степен.**

/3/ **/Доп./** Проверителната комисия осъществява контрол върху дейността на Настоятелството и Председателя **и Секретаря** на читалището по спазване на закона, Устава и Решенията на Общото събрание.

/4/ С констатациите си Проверителната комисия запознава Общото събрание на читалището, а при данни за извършено престъпление и органите на прокуратурата.

/5**//Нова**/ **Не могат да бъдат избирани за членове на настоятелството и на проверителната комисия, и за секретари лица, които са осъждани на лишаване от свобода за умишлени престъпления от общ характер**

**ГЛАВА ЧЕТВЪРТА**

**ИМУЩЕСТВО И ФИНАНСИРАНЕ**

**Чл. 22.** Имуществото на читалището се състои от право на собственост и др. вещни права, вземания, ценни книжа, други права и задължения.

**Чл. 23**. /1/ **/Доп./** Недвижимите имоти, собственост на НЧ „Отец Паисий **1923”** не могат да бъдат отчуждавани и да се учредява ипотека върху тях.

/2/ **/Изм. и доп./**Движимите вещи могат да бъдат отчуждавани, залагани, **бракувани или заменени с по-доброкачествени** само с решение на настоятелството.

**Чл. 24** **/Доп./**Народното читалище „Отец Паисий **1923**” набира средства от следните източници:

1. Членски внос;
2. **/Доп./**Културно-просветна **и информационна** дейност;
3. Субсидии от Общински и Държавен бюджет;
4. Наеми от движимо и недвижимо имущество;
5. Дарения и завещания;
6. Други приходи.

**ГЛАВА ПЕТА**

**ПРЕКРАТЯВАНЕ**

**Чл. 25**. /1/ /**Изм. и доп**./**Народно читалище „Отец Паисий 1923”** може да бъде прекратено по решение на Общото събрание вписано в регистъра на Окръжния съд. **То може да бъде прекратено с ликвидация или по решение на окръжния съд, ако :**

**1.дейността му противоречи на закона, устава и добрите нрави.**

**2. имуществото му не се използва според целите и предмета на дейността на читалището.**

**3.е на лице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалището**

/2**//Изм./** Решение за прекратяване се взема по реда на чл. **17./3/** от настоящия Устав.

**/3//Нова/Прекратяване на Народно читалище „Отец Паисий 1923” по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата**

**/4//Нова/Прекратяването на читалището по искане на прокурора се вписва служебно.**

**/5//Нова/** **Читалищното сдружение, в което е членувало Народно читалище „Отец Паисий 1923”, не може да претендира за разпределянето на имуществото на това читалище.**

**ГЛАВА ШЕСТА**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

**Чл. 26**. /1/ **/Доп./** На НЧ „Отец Паисий **1923**” с. Комарево по реда на Закона за държавна собственост и Закона за общинската собственост безвъзмездно се отстъпва право на ползване върху сградите и други недвижими имоти, предоставени им до влизането на сила на този закон от държавни и общински органи за читалищни нужди.

/2/ Възстановява се собствеността на читалищата върху имоти включително и земеделските земи, отнети за държавна и общинска нужда независимо от основанията.

/3/ Възстановяването на право на собственост върху земеделските земи и въвеждането във владение се извършва по реда на Закона за собствеността и ползването на земеделските земи.

/4/ Читалището се освобождава от всякакви държавни и местни данъци, такси мита върху основните им дейности и имущества свързани с тях.

/5/ **/Доп./** Читалището има име „Отец Паисий **1923** ”, кръгъл печат с надпис „Народно читалище Отец Паисий **1923**” с. Комарево, Варненска област в окръжност в средата разтворена книга с годината на основаването 1923 година.

/6/ Устава може да бъде допълван, изменян или изцяло променен само на Общо събрание. Това може да стане по искане на Читалищното Настоятелство, членовете на читалището или с промяна на Закона на Народните читалища.

**/8//Нова/Този устав е разработен по текстовете на Закона за народните читалища, приет от 37-то Народно събрание на 9 октомври 1996 г. (ДВ бр.89/22.10.1996 г.) и Закона за изменение и допълнение на Закона за народните читалище /ДВ. Бр.42/5.06.2009г./ и е приет на Общо събрание на НЧ”Отец Паисий 1923”, проведено на ................. в с.Комарево.**

**Списък**

**на членовете на НЧ”Отец Паисий 1923.” c.Комарево, олбщина Провадия, област Варна, приели измененията и допълненията в Устава на Общо събрание, проведено на.........2010г.**

|  |  |  |
| --- | --- | --- |
| **№ по ред** | **Име, презиме, фамилия** | **Подпис** |
|  |  |  |
|  |  |  |
|  |  |  |

**ОТЧЕТ ЗА ДЕЙНОСТТА ПРЕЗ 2019г**

**І.ОБЩА ИНФОРМАЦИЯ**

**НАРОДНО ЧИТАЛИЩЕ** **„ОТЕЦ ПАИСИЙ- 1923г”**

**Населено място** – **с. КОМАРЕВО**

**Субсидирана численост на персонала** –**/ щатни бройки / 2**

**Длъжности в читалището, образователна степен и квалификация**

**Библиотекар** – **средно образование**

**Хигиенист - средно образование**

**Брой членове на читалището: 75**

**1.Сграден фонд**

Масивна сграда добро общо състояние

**ІІ. ПОДДЪРЖАНЕ И РАЗВИТИЕ НА МАТЕРИАЛНО ТЕХНИЧЕСКАТА БАЗА**

1. **Последно извършени ремонти**

**Субсидия за организиране на празника „Хоро се вие на мегдана”от читалището в размер на 300лв.**

**ІІІ. БИБЛИОТЕЧНА ДЕЙНОСТ**

Библиотечен фонд - 8811

Брой читатели - 23

Деца и ученици - 15

Читалищни членове –75

**ІV. СОЦИАЛНА И ИНФОРМАЦИОННО ОБРАЗОВАТЕЛНА ДЕЙНОСТ**

**1.** Извършване на безплатни административни и информационни услуги на населението.

Копиране на документи, попълване на CV, предоставяне на интернет връзка .

**2.** Участие в курсове и семинари, организирани от РЕКИЦ „Читалища”през 2019г.

а/„Планиране на културен календар в работата на читалищата“.

**Срещи и работа с деца**

Изработванe на мартеници съвместно с пенсионерски клуб в с.Комарево;

В Деня на Баба Марта - връзване на мартеници на най-малките – децата и украсяване на дърво-мартеница в центъра на селото;

Боядисване и декорация на яйца за Великден; Украсяване на люлки и прескачане на огън на Гергьовден за здраве;

„Ден на детето в библиотеката“ –мероприятие, организирано за 1 юни - забавни и образователни игри съвместно със с.Бозвелийско пред читалището.

**Работа с пенсионерски и младежки клубове** –

Съвместно организиране и честване на празници.

**V. ДЕЙСТВАЩИ КОЛЕКТИВИ;**

**СЪБИТИЯ И ИНИЦИАТИВИ, ОРГАНИЗИРАНИ ОТ ЧИТАЛИЩЕТО.**

**Към читалището са сформирани:**

**1. Мъжка певческа група за коледарски песни;**

**2. Женска певческа група за автентичен фолклор**

**Нематериално културно наследство.**

Бабин ден в с. Комарево

Трифон Зарезан

Баба Марта

Ден на самодейците

24-ти май – Ден на славянската писменост и култура

1-ви юни – Ден детето

**Организирани и проведени мероприятия по повод:**

172г. от рождението на Христо Ботев;

147 години от обесването на Васил Левски;

142 години от Освобождението;

Ден на Ботев и на загиналите за свободата на България;

**VІ. УЧАСТИЕ НА ЧИТАЛИЩЕТО В ИНИЦИАТИВИ НА ДРУГИ ОРГАНИЗАЦИИ И ИНСТИТУЦИИ – СЪБОРИ И ФЕСТИВАЛИ**

**1.Участие на читалището в общински, регионални и национални събори, фестивали, прегледи, конкурси**

Ченге пее и танцува с водещ Галя Асенова

Кулинарен конкурс- изложение „Вкусното Изкуство”с председател Иван Звездев .

Като жива вода Суворово - 2019г

„Селото на орехите пее”2019 с.Добрина и др.

**VІІ. ПОДДРЪЖКА НА МУЗЕЙНИ СБИРКИ И ОБЩЕСТВЕНИ КОЛЕКЦИИ.**

В сградата на читалището се помещава музейна сбирка с предмети от бита на с.Комарево която поддържаме в добро състояние и обогатяваме всяка година.

Проведени заседания На Читалищното Настоятелство за 2019 г – 4 заседания и 2 събрания от които 1 е отчетно .

**Читалишно настоятелство и Проверителна комисия**

**Читалищно настоятелство**

1.Николай Жеков Стоянов – председател

2.Димитричка Драгиева Тодорова – член

3.Хриска Димитрова Ангелова –член

4.Венета Иванова Златева-член

5.Тодор Михалев Тодоров-член

**Проверителна комисия**

1.Руска Тодорова Бонева-председател

2.Николинка Калчева Василева-член

3.Лиляна Тодорова Костова-член

4.Павлина Русева Атанасова-член

5.Красимир Димов Тодоров-член

НАСОКИ ЗА ДЕЙНОСТТА НА НЧ „ Отец Паисий – 1923г”

с.Комарево общ.ПРОВАДИЯ за 2019 г.

|  |  |  |  |  |
| --- | --- | --- | --- | --- |
| №  По  ред | Цели и задачи | Отговорник | срок | Източник на  финансиране |
| 1 | Обогатяване на библиотечния фонд | Секретар | До края на  годината | Собствени приходи |
| 2 | Поддържане и обогатяване на музейните сбирки | Секретар | До края на  годината | Собствени средства |
| 3 | Развитие и подпомагане на любителското художествено творчество | Секретар | До края на  годината | Собствени средства |
| 4 | Организиране,провеждане и участие в празненства, концерти,чествания,събори и др.културни мероприятия | Секретар | До края на  годината | Собствени средства |
| 5 | Организиране на кръжоци | Секретар | До края на  годината | Собствени средства |
| 6 | Поддръжка и обогатяване на МТБ чрез разработване и внасяне на проекти | Председател  и  секретар | До края на  годината | Собствени средства |
| 7 | Закупуване на канцеларски материали | Секретар | До края на  годината | Собствени средства |
| 8 | Хоро се вие извива-Великден | Председател  и  Секретар | До края на  годината | Община Провадия и спонсори |
| 9 | Подмяна на дограма,частичен ремонт и обзавеждане на зрителският салон в Читалището | Председател  и  Секретар | До края на годината | Община Провадия и спонсори |
| 10 | Подмяна на дограма на музейна сбирка | Председател  и Секретар | До края на годината | Община Провадия и спонсори |
|  |  |  |  |  |

Ремонтът се налага, тъй като в зрителският салон се провеждат по- голяма част от културните събития организирани в с.Комарево.

ПЛАН СМЕТКА

Точка осма Хоро се вие извива - Великден - 1000лв

Точка девета Подмяна на дограма - 1300лв.

Точка десета Подмяна на дограма на музейна сбирка - 1300лв

Общо – 3600лв

Дата:08.11.2019г

Председател............................. \Н.Стоянов\

С.Комарево